Det lykkedes i går for Frederikshavn White Hawks at besejre Rødovre 6-4.

6-4 lød sejren på, da der efter 60 minutter blev blæst af. Og det på trods af, at høgene var bagud 1-3 efter første periode. Thomas Reinert bragte White Hawks foran 1-0 godt midtvejs i første periode, men med tre Rødovre-scoringer i den resterende del, gik gæsterne til pause med en 1-3 føring. To mål i starten af anden periode bragte White Hawks på 3-3. Først Andy Brennan og derefter Jesper Jensen. Gæsternes Kasper Jensen bragte Rødovre foran 3-4, men bare halvandet minut efter den 3-4 scoring, så stod der 5-4 til hjemmeholdet med scoringer af Morten Lie og derefter Andy Brennan. Tomi Jokinen afsluttede kampen med sin scoring til 6-4.